wickkiey/tamil-wikipedia-chunked huggingface dataset:
# எலிக்கோபேக்டர் பைலோரி

## நோயறிதல்

### கார்பன் யூரியா மூச்சுப் பரிசோதனை

நோயருக்கு கார்பன்-14 அல்லது கார்பன்-13 அடையாளமிட்ட (labelled) யூரியா குடிக்கத் தரப்படும். இரைப்பையில் எச்.பைலோரி இருந்தால் யூரியாவை உடைத்து கரியமில வாயுவாக மாற்றும். இந்த அடையாளமிட்ட கரியமில வாயுவை மூச்சுக் காற்றில் கண்டறியலாம்.
# எலிக்கோபேக்டர் பைலோரி

## நோயறிதல்

### விரைவு யூரியேஸ் சோதனை

யூரியா உள்ள திரவத்தில் அகநோக்கி மூலம் எடுக்கப்பட்ட இரைப்பைத் திசு இடப்பட்டு அமில காரத்தன்மை காட்டிகள் (indicators) மூலம் யூரியேஸ் நொதி இருப்பதை உறுதி செய்யலாம்.
# எலிக்கோபேக்டர் பைலோரி

## எச்.பைலோரி பரவுதல்

இது வாய்-வாய் மூலமும் *(oro-oral)* வாய்-மலம் *(faeco-oral)* மூலமும் பரவுகிறது. மக்கள் அடர்த்தி மிகுந்த வளரும் நாடுகளில் இது சாதாரணமாகக் காணப்படுகிறது. இந்நாடுகளில் சிறுவயதிலேயே நோய்த் தொற்று ஏற்பட்டு விடுகிறது.
# எலிக்கோபேக்டர் பைலோரி

## மருத்துவம்

எச்.பைலோரி தொற்று உள்ள எல்லோருக்கும் மருத்துவம் தேவைப்படாது. மேலும் இந்தியா போன்ற வளரும் நாடுகளில் இதை அழிக்கும் மருந்து சாப்பிட்டு ஆறு மாதங்களுக்குள் இது மீண்டும் தொற்றிக் கொள்ள அதிக வாய்ப்பு உள்ளது. ஒரே ஒரு மருந்தை மட்டும் பயன்படுத்தினால் இது அந்த மருந்துகளுக்கு எதிர்ப்பு சக்தி (resistance) பெற்று விடுவதால் ஒரே நேரத்தில் மூன்று அல்லது நான்கு வகை மருந்துகள் பயன்படுத்தப்படுகின்றன.
# ஏர்டெல்

**சஞ்சய் கபூர்**
<small>(முதன்மை செயல் அதிகாரி)</small>
| products = கம்பியற்ற தகவல்தொடர்பு
தொலைபேசி
இணையம்
தொலைக்காட்சி ஒளிபரப்பு
நகர்பேசி
| revenue = US$ 7.254 billion <small>(2009</small>)
| assets = US$ 11.853 billion <small>(2009</small>)
# ஏர்டெல்

## வழங்கும் சேவைகள்

- குரல் அழைப்புகள்
- குறுஞ்செய்தி
- நகர்பேசி இணையம்
- மதிப்புக்௬ட்டுச் சேவைகள்
# ஏர்டெல்

## சேவை வழங்கும் நாடுகள்

**இந்திய துணைக்கண்டத்தில் பின் வரும் 3 நாடுகளில் செயல்படுகிறது.**
<li>வங்காளதேசம்
<li>இந்தியா
<li>இலங்கை</li>  
**ஆப்பிரிக்க கண்டத்தில் பின் வரும் 16 நாடுகளில் செயல்படுகிறது.**  
<li>புர்கினா ஃபாசோ
<li> சாட்
<li>காங்கோ மக்களாட்சி குடியரசு
<li>காங்கோ குடியரசு
<li>காபொன்
<li>கானா
<li>கென்யா
<li>மடகாஸ்கர்
<li> மலாவி
<li>நைஜர்
<li>நைஜீரியா
<li>சிஷெல்ஸ்
<li>சியேரா லியோனி
<li>தான்சானியா
<li>உகண்டா
<li>சாம்பியா
# மடப்புரம் (திருநெல்வேலி)

**மடப்புரம்** என்பது திருநெல்வேலி மாவட்டம், இராதாபுரம் வட்டம் அச்சம்பாடு பஞ்சாயத்தில் அமைந்துள்ளது. இவ்வூரில் உள்ள ஸ்ரீநிவாச பெருமாள் கோவில் மிகப் பழமையானது. இது இராதாபுரம் சட்டமன்ற தொகுதிக்கும், திருநெல்வேலி நாடாளுமன்ற தொகுதிக்கும் உட்பட்டது.
# மடப்புரம் (திருநெல்வேலி)

## அமைவிடம்

வள்ளியூர் - திருசெந்தூர் மாநில நெடுஞ்சாலையில் (SH-93) வள்ளியூரிலிருந்து 4 கி.மீ தூரத்தில் உள்ளது.
# கன்னியா வெந்நீரூற்று

**கன்னியா வெந்நீரூற்று** திருகோணமலை மாவட்டத்தில் உள்ள ஒரு இயற்கை வெந்நீரூற்று ஆகும். குறிப்பிட்ட அந்த இடத்தில் 90 - 120 செ.மீ ஆழமுடைய ஏழு சிறிய சதுர வடிவான கிணறுகள் அமைந்துள்ளன. இயற்கையாகவே ஏற்பட்டிருந்த வெந்நீரூற்றில், நாளடைவில் செயற்கைக் கிணறுகள் அமைக்கப்பட்டுள்ளன. ஒவ்வொரு கிணற்றிலுமிருந்து வெவ்வேறு வெப்பநிலையில் நீர் ஊறி வந்து கொண்டிருக்கும். உல்லாசப் பிரயாணிகளைக் கவரும் இந்த வெந்நீரூற்று இலங்கையில் நடந்த உள்நாட்டுப் பிரச்சனைக் காலத்தின் போது களையிழந்து காணப்பட்டது. ஆயினும் போர் முடிவுற்றதன் பின்னர் தற்போது அதிகமாக உல்லாசப் பிரயாணிகளைக் கவரும் ஒரு சுற்றுலாத் தலமாக இந்த கிணறுகள் திகழ்கின்றன. போர் முடிவுற்றதன் பின்னர் இந்த உல்லாசப் பிரயாண மையத்தைச் சிங்களமயமாக்கும் நடவடிக்கைகள் நடைபெறுவதாகச் சிலர் எதிர்ப்புகளைத் தெரிவித்தனர். வெந்நீரூற்றுப் பிரதேசத்தில் தமிழ் மொழியிலும் செய்தியைக் கொண்டிருந்த அறிவிப்புப் பலகை அகற்றப்பட்டு, ஆங்கிலம், சிங்களம் ஆகிய இரு மொழிகளில் மட்டுமே செய்தியைக் கொண்ட அறிவிப்புப் பலகை வைக்கப்பட்டுள்ளது. அத்துடன் அங்கே விநியோகிக்கப்படும் நுழைவுச் சீட்டில் அந்தப் பிரதேசம் ஒரு பெளத்தமதப் பிரதேசம் எனவும் அறியத் தரப்பட்டுள்ளது.
# கன்னியா வெந்நீரூற்று

## தற்போதைய நிலை

தற்போது பெருமளவு சுற்றுலாப் பயணிகள் இங்கு சென்று நீராடுகின்றனர். எனினும் உல்லாசப்பயணிகள் நீராடும் அளவுக்கு போதியளவு நீர் அங்கு இல்லை எனத் தெரிவிக்கப்படுகிறது.
# கன்னியா வெந்நீரூற்று

## இலக்கியம்

கன்னியாவில் உள்ள ஏழு வெந்நீரூற்றுகள் பற்றிய நவாலியூர் சோமசுந்தரப் புலவரது ஒரு பாடல்:
# கன்னியா வெந்நீரூற்று

## இவற்றையும் காணவும்

- கன்னியா கிராம அலுவலர் பிரிவு
- Kanniya Hot Water Wells
# நீர்நிலவியல்

**நீர்நிலவியல்** என்பது பூமியின் மேலோட்டில் (Earth Crust), பொதுவாக நிலத்தடிநீர்நிறை (acquifer) பகுதியில் காணப்படும் மண், பாறைகளினூடான, நிலத்தடிநீரின் (Groundwater)பரவலையும் அசைவையும் பற்றிய நிலவியல் அறிவாகும். நீர்நிலவியலானது நிலம் (மண்), நீர், இயற்கை, சமூகம் ஆகியவற்றுக்கிடையில் காணப்படும் வேதியியல், இயற்பியல், உயிரியல். மேலும் சட்டம் சார்ந்த இடைத்தாக்கங்களை உள்ளடக்கியதாகும். நிலத்தடிநீருக்கும், நிலவியலுக்குமான இடைத்தொடர்பு ஓரளவு சிக்கலான ஒன்றாகும். நிலஉருவவியலின்படி உயரத்திலிருந்து, தாழ்நிலம் நோக்கி அசைவதற்குப் பதிலாக, அமுக்கம் கூடிய இடத்திலிருந்து, குறைந்த இடத்துக்கு, அமுக்க வேறுபாட்டின் அடிப்படையிலேயே அசையும்.
# சகீலா

## திரைப்படங்கள்

| வருடம் | திரைப்படம் | மொழி |
| --- | --- | --- |
| 2011 | நின்டி | கன்னடம் |
| 2011 | தேஜா பாய் & பேமலி | மலையாளம் |
| 2010 | பாஸ் என்கிற பாஸ்கரன் | தமிழ் |
| 2010 | மாஞ்சா வேலு | தமிழ் |
| 2009 | சிவா மனசுல சக்தி | தமிழ் |
| 2007 | அழகிய தமிழ் மகன் | தமிழ் |
| 2007 | சொட்டா மும்பை | மலையாளம் |
| 2006 | பங்காரம் | தெலுங்கு |
| 2006 | வாத்தியார் | தமிழ் |
| 2003 | ஜெயம் | தமிழ் |
| நீல தடகத்திலே நிழல் பக்ஷிகள் | மலையாளம் | } |
# தாழ்த்தப்பட்டோர் முன்னேற்றக் கழகம்

**தாழ்த்தப்பட்டோர் முன்னேற்றக் கழகம்** (*Thazhthapattor Munnetra Kazhagam*) 1974-77 காலகட்டத்தில் தமிழகத்தில் செயல்பட்ட ஒரு அரசியல் கட்சியாகும். திராவிட முன்னேற்றக் கழகத்தின் முக்கிய தலைவர்களில் ஒருவரான சத்தியவாணி முத்துவால் இக்கட்சி தொடங்கி நடத்தப்பட்டது. சத்தியவாணி முத்து திமுகவின் ஆதிதிராவிடர்களின் முகமாக கருதப்பட்டவர். 1967 மற்றும் 1971 சட்டமன்றத் தேர்தல்களில் போட்டியிட்டு, வெற்றி பெற்று கா. ந. அண்ணாதுரை மற்றும் மு. கருணாநிதி அமைச்சரவைகளில் ஹரிஜனர் நல அமைச்சராகப் பணியாற்றினார். 1972 ஆம் ஆண்டு கருணாநிதியுடன் ஏற்பட்ட கருத்து வேறுபாட்டால், திமுகவிலிருந்து வெளியேறி தாழ்த்தப்பட்டோர் முன்னேற்றக் கழகத்தைத் தொடங்கினார். அண்ணாதுரையின் மரணத்துக்குப்பின் திமுகவில் ஆதிதிராவிடர்களின் நலன் பற்றி கவனிப்பாரில்லை என்று கருணாநிதி மீது குற்றம் சாட்டினார். 1977இல் இரா. நெடுஞ்செழியன், க. இராசாராம், ப. உ. சண்முகம், செ. மாதவன் போன்ற தலைவர்களும், திமுகவிலிருந்து வெளியேறி "மக்கள் திராவிட முன்னேற்றக் கழகம்" என்ற கட்சியைத் தொடங்கினர். சிறிது காலத்துக்கு இக்கட்சி சத்தியவாணி முத்துவின் கட்சியுடன் இணைந்து செயல்பட்டது. ஆனால் 1977 சட்டமன்றத் தேர்தல் அறிவிக்கப்பட்ட போது சத்தியவாணி தனது கட்சியைக் கலைத்து விட்டு எம். ஜி. ராமச்சந்திரனின், அண்ணா திராவிட முன்னேற்றக் கழகத்தில் இணைந்து விட்டார். 1977 தேர்தலில் அதிமுக வேட்பாளராக உளுந்தூர்பேட்டை சட்டமன்றத் தொகுதியில் போட்டியிட்டு தோல்வியடைந்தார். தேர்தல் முடிந்து சிறிது காலத்தில் நெடுஞ்செழியனும், அதிமுகவில் இணைந்து விட்டார்.
# மக்கள் திராவிட முன்னேற்றக் கழகம்

**மக்கள் திராவிட முன்னேற்றக் கழகம்** (Makkal Dravida Munnetra Kazhagam) 1977ஆம் ஆண்டு தி.மு.க.வில் இருந்து பிரிந்து வி. ஆர். நெடுஞ்செழியன் மற்றும் க. இராசாராம் ஆகியோர் இணைந்து இந்த கட்சியைத் தொடங்கினர்.
# மக்கள் திராவிட முன்னேற்றக் கழகம்

## கட்சி தொடக்கம்

அண்ணாதுரை 1969 பிப்ரவரி 3ஆம் நாள் மறைந்ததை அடுத்து, அண்ணா அடக்கம் செய்யப்பட்ட மறுநாளே தி.மு.க சார்பில் அடுத்த முதல்வர் யார் என்பதில் கருணாநிதிக்கும், இரா. நெடுஞ்செழியனுக்கும் இடையே கடும் போட்டி ஏற்பட்டது. பெரியார் தலையிட்டு சமரசம் ஏற்படுத்தி கருணாநிதியை போட்டியின்றி முதல்வராக்க முயற்சி செய்தும் நெடுஞ்செழியன் சம்மதிக்கவில்லை. பின்னர் கருணாநிதி சட்டமன்றக் கட்சித் தலைவராகத் தேர்ந்தெடுக்கப்பட்டதும் நெடுஞ்செழியன் அமைச்சரவையில் இருந்து விலகிக்கொண்டார். மு. கருணாநிதி, தமிழ்நாட்டு முதல்வர் பொறுப்பை ஏற்றுக் கொண்டார்.  
1969- சூலை மாதத்தில் மு. கருணாநிதி தி.மு.க. தலைவராகவும், இரா. நெடுஞ்செழியன் பொதுச்செயலராகவும் தேர்வுசெய்யப்பட்டனர்.1977 இந்தியப் பொதுத் தேர்தலில் அதிமுக தலைமையிலான கூட்டணி 39 இடங்களில் 34 இடங்களை வென்றது.பொதுச்செயலாளர் நெடுஞ்செழியன்,ராசராம், மாதவன் , ப. உ.சண்முகம் போன்ற கட்சியின் முக்கிய பிரமுகர்கள், பொதுத்தேர்தலில் திமுகவின் தோல்விக்கு கருணாநிதியைக் குற்றம்சாட்டி விட்டு, கருணாநிதி கட்சித் தலைவர் பதவியை ராஜினாமா செய்ய வேண்டும் என்று வலியுறுத்தினர்.மேலும் "மக்கள் திராவிட முன்னேற்றக் கழகம்" என்ற அமைப்பை உருவாக்கினர்.மக்கள் திமுகவின்
பொதுச்செயலாளராக நெடுஞ்செழியனும், துணை பொதுச் செயலாளராக ராசராமும் இருந்தனர்.
# மக்கள் திராவிட முன்னேற்றக் கழகம்

## தேர்தலில் போட்டி

1977ஆம் ஆண்டுத் சட்டமன்ற தேர்தலில் அ.தி.மு.க. அமைத்த கூட்டணியில், மக்கள் தி.மு.க. இடம்பெற்றது.
# மக்கள் திராவிட முன்னேற்றக் கழகம்

## கட்சி கலைப்பு

சட்டசபை தேர்தலில் அதிமுக வென்ற பிறகு கட்சியை அதிமுகவிடம் இனணத்தனர்.
# தமிழ்நாட்டில் இந்திய நாடாளுமன்றத் தேர்தல், 1991

இந்தியக் குடியரசின் பத்தாவது **நாடாளுமன்றத் தேர்தல் தமிழ்நாட்டில் 1991** ஆம் ஆண்டு மே-ஜூன் மாதங்களில் நடை பெற்றது. அஇஅதிமுக-இந்திய தேசிய காங்கிரசு கூட்டணி 39 இடங்களை வென்று முதலிடத்தில் வந்தது.
# தமிழ்நாட்டில் இந்திய நாடாளுமன்றத் தேர்தல், 1991

## பின்புலம்

1991ல் தமிழ்நாட்டில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 தாழ்த்தப்பட்டவருக்கு (SC) ஒதுக்கப்பட்டிருந்தன
# தமிழ்நாட்டில் இந்திய நாடாளுமன்றத் தேர்தல், 1991

## முடிவுகள்

| இந்திய தேசிய காங்கிரசு | 28 | திமுக | 0 | பாஜக | 0 |  |
| --- | --- | --- | --- | --- | --- | --- |
| அதிமுக | 11 | ஜனதா தளம் | 0 | பாமக | 0 |  |
| சிபிஐ | 0 |  |  |  |  |  |
| சிபிஎம் | 0 |  |  |  |  |  |
| மொத்தம் (1991) | 39 | மொத்தம் (1991) | 0 | மொத்தம் (1991) | 0 |  |
| மொத்தம் (1989) | - | மொத்தம் (1989) | - | மொத்தம் (1989) | 0 | } |
# தமிழ்நாட்டில் இந்திய நாடாளுமன்றத் தேர்தல், 1991

## தமிழக அமைச்சர்கள்

இத்தேர்தலில் வெற்றி பெற்ற பின்வரும் தமிழக உறுப்பினர்கள் மத்திய அமைச்சரவையில் இடம் பெற்றனர்:
# தமிழ்நாட்டில் இந்திய நாடாளுமன்றத் தேர்தல், 1991

## தமிழக அமைச்சர்கள்

### ஆய அமைச்சர்கள்

| ப. சிதம்பரம் | இந்திய தேசிய காங்கிரசு | சிவகங்கை | வர்த்தகம் மற்றும் தொழில் |
| --- | --- | --- | --- |
| வாழப்பாடி ராமமூர்த்தி | இந்திய தேசிய காங்கிரசு | கிருஷ்ணகிரி | தொழிலாளர் மற்றும் வேலைவாய்ப்பு |
# தமிழ்நாட்டில் இந்திய நாடாளுமன்றத் தேர்தல், 1991

## தமிழக அமைச்சர்கள்

### இணை அமைச்சர்கள்

| ரங்கராஜன் குமாரமங்கலம் | இந்திய தேசிய காங்கிரசு | சேலம் | சட்டம், நீதி மற்றும் நிறுவனங்கள் |
| --- | --- | --- | --- |
| எம். அருணாச்சலம் | இந்திய தேசிய காங்கிரசு | தென்காசி | நகர்ப்புற வளர்ச்சி |
# தமிழ் மாநில காங்கிரசு

**தமிழ் மாநில காங்கிரசு** (சுருக்கமாக : தமாகா Tamil Maanila Congress) அல்லது ***மூப்பனார் காங்கிரஸ்*** என்று அழைக்கப்படும். இக்கட்சியானது 1996 ஆம் ஆண்டு அன்றைய தமிழக காங்கிரசுக் கட்சியின் முன்னணி மூத்த தலைவர்களில் ஒருவரான ஜி. கே. மூப்பனார் அவர்களால் ஆரம்பிக்கபட்ட ஒரு அரசியல் கட்சியாகும். இதன் தேர்தல் சின்னம் மிதிவண்டி (சைக்கிள்) ஆகும். 2001ல் இக்கட்சியின் தலைவர் மூப்பனாரின் மறைவுக்குப் பின் அவரது மகன் ஜி. கே. வாசன் தமாகா தலைவரானார். பின்பு 2002ல் அன்றைய காங்கிரஸ் கட்சி தலைவி சோனியா காந்தியின் வேண்டுகோளை ஏற்று கொண்டு தமாகாவை இந்திய தேசியக் காங்கிரசுடன் இணைத்து விட்டார்.இக்கட்சி மீண்டும் 2014ல் ஜி.கே.வாசனால் மறுதொடக்கம் செய்யப்பட்டது.
# தமிழ் மாநில காங்கிரசு

## வரலாறு

- 1996 நாடாளுமன்ற/சட்டமன்றத் தேர்தலில் அன்றைய இந்திய பிரதமரும், காங்கிரசுக் கட்சியின் தேசிய தலைவருமான பி. வி. நரசிம்ம ராவ் ஜெயலலிதாவின் அதிமுகவுடன் காங்கிரசுக் கட்சி கூட்டணி தொடரும் என அறிவித்தனர்.
- அதனால் தமிழக காங்கிரஸ் உறுப்பினர்கள் மற்றும் தலைவர்களில் பெரும்பாலானோர் அதிமுகவில் ஜெயலலிதா காங்கிரஸ் கட்சியை சட்டமன்றத்தில் எதிர்கட்சியை போல் நடத்தி வந்ததாலும் ஜெயலலிதா தமிழக காங்கிரஸ் தலைவர்களை அவமதித்து பேசிவந்ததாலும் காங்கிரசு உறுப்பினர்கள் அனைவரும் மிகவும் அதிருப்தி அடைந்த நிலையில் எதிர்கட்சியான திமுகவுடன் காங்கிரஸ் கூட்டணி அமைக்கவேண்டும். என நரசிம்மராவிடம் கேரிக்கை விடுத்தனர்.
- ஆனால் அதற்கு முந்தைய (1989–1991) திமுக முதல்வர் மு. கருணாநிதி ஆட்சியை ஈழத்தமிழர்கள் மற்றும் விடுதலைப் புலிகள் ஆதரவை வைத்து 1991ல் அநியாயமாக திமுக ஆட்சியை அன்றைய பிரதமர் சந்திரசேகர் மூலம் காங்கிரஸ் தலைவர் ராஜீவ் காந்தி கலைத்தார்.
- அதனால் கோபமடைந்த திமுக தலைவர் கருணாநிதி மற்றும் அக்கட்சியினர் தமிழகத்தில் உள்ள காங்கிரஸ் கட்சி அலுவலகங்கள் மற்றும் காங்கிரஸ் தலைவர்கள் முதல் தொண்டர்கள் வரை திமுகவினரால் தாக்கப்பட்டனர். குறிப்பாக திமுக ஆட்சி கலைக்கபட காரணமாக இருந்த ராஜீவ் காந்தி கொடும்பாவிகளை எறித்து தனது எதிர்ப்பை வெளிப்படுத்தினர்.
- அதன் தொடர்ச்சியாக அப்போது தமிழகத்தில் ஆட்சி கலைக்கப்பட்டு நடந்த நாடாளுமன்ற/சட்டமன்றத் தேர்தலின் போது பிரச்சாரம் செய்ய வந்த தலைவர் ராஜீவ் காந்தியை படுகொலை செய்ய விடுதலைப் புலிகளின் தற்கொலைப் படைக்கு திமுகவின் தலைவரும் அன்றைய முன்னாள் முதல்வருமான கருணாநிதி உதவினார். என்ற காரணத்தால் திமுகவிடம் கடுமையான எதிர்ப்பை காட்டிய அன்றைய காங்கிரஸ் கட்சியின் தலைமை பொறுப்பில் இருந்த சோனியா காந்தி மற்றும் பிரதமர் நரசிம்ம ராவ் திமுகவுடன் கூட்டணிக்கு உடன்படாமல் தொடர்ந்து அதிமுக-காங்கிரஸ் கூட்டணி அமையும் என்று கூறினார்.
- அதை எதிர்த்து தமிழ்நாடு காங்கிரஸ் கட்சி அலுவலகமான **சத்யமூர்த்தி பவனில்** அன்றைய பிரதமர் நரசிம்ம ராவ் மற்றும் சோனியா காந்தியின் உருவ கொடும்பாவி பொம்மைகள் எறிக்கப்பட்டது.
- அதன் பிறகு அக்கூட்டணியை எதிர்த்து தமிழ்நாடு காங்கிரசுக் கட்சியின் ஒரு பிரிவினர்கள் மற்றும் சட்டமன்ற/நாடாளுமன்ற உறுப்பினர்கள் இணைந்து ஜி. கே. மூப்பனார் தலைமையில் **தமிழ் மாநில காங்கிரஸ்** என்ற பெயரில் புதிய கட்சி தொடங்கினார்.
- பின்பு நடந்த 1996 சட்டமன்ற/நாடளுமன்றத் தேர்தலில் திமுகவுடன் தமிழ் மாநில காங்கிரஸ் கூட்டணி ஆனது துக்ளக் பத்திரிகை நிருபர் சோ இராமசாமி அவர்கள் சிபாரிசால் அமைந்தது.
- இக்கூட்டணிக்கு சோ இராமசாமியின் வேண்டுகோளை ஏற்று அவரது நண்பரும், தமிழ் திரையுலகின் அன்றைய முன்னணி நடிகருமான ரஜினிகாந்த் ஆதரவு பிரச்சாரம் செய்தார். கருணாநிதி, ஜி. கே. மூப்பனார் திமுக–தமாகா தலைமையிலான கூட்டணியில் போட்டியிட்டு பெரும்பாலான இடங்களில் வெற்றி பெற்றனர்.
# தமிழ் மாநில காங்கிரசு

## தேர்தல் வரலாறு

- தமாகா 1996 சட்டமன்றத் தேர்தலில் திமுகவுடன் கூட்டணி அமைத்து 41 தொகுதிகளில் போட்டியிட்டு. 39 இடங்களில் வெற்றி பெற்றது. இத்தேர்தலுடன் நடந்த 1996 நாடாளுமன்றத் தேர்தலிலும் திமுகவுடன் இணைந்து போட்டியிட்டு 20 இடங்களில் வென்றது.
- 1996 நாடாளுமன்ற தேர்தலில் மத்தியில் பாஜகவில் ஆட்சி அமைக்க தேவையான அறுதிபெரும்பான்மை இல்லாமல் போனதால் வாஜ்பாய் பிரதமர் பதவியில் 13 நாட்களில் விலகினார்.
- இதை அடுத்த அதிக தொகுதிகளில் வெற்றி பெற்ற ஜனதா தளம் கட்சியின் தலைமையிலான ஐக்கிய முன்னணி கூட்டணிக்கு காங்கிரஸ், **இரண்டு கம்யூனிஸ்ட் கட்சி**கள் வெளியிலிருந்து ஆதரவளிக்க தமிழகத்தில் திமுக–தமாகா ஆட்சிக்கு ஆதரவளித்தது.
- ஜனதா தளம் கட்சியில் பிரதமர் தேவ கவுடா அமைச்சரவையில் திமுக–தமாகா மந்திரி பதவியில் பங்கெடுத்து கொண்டது. இக்கட்சியின் சார்பில் முரசொலி மாறன், டி. ஆர். பாலு, ஆ. ராசா, ப. சிதம்பரம், எம். அருணாச்சலம், தனுஷ்கோடி ஆதித்தன் ஆகியோர் மத்திய அமைச்சர்களாகப் பணியாற்றினர்.
- பின்பு ஜனதா தளம் கட்சியில் தேவ கவுடாவை ஐக்கிய முன்னணிக்கு வெளியில் இருந்த ஆதரவு அளித்த காங்கிரஸ் கட்சியின் அன்றைய தலைவர் **சீதாராமன் கேசரி** பிரதமர் பதவியில் இருந்து விலக கொரியதையடுத்து.
- ஜனதா தளம் கட்சியின் மற்றோரு மூத்த தலைவர்களில் ஒருவரான ஐ. கே. குஜ்ரால் 1997ல் பிரதமர் ஆன போது முன்னாள் பிரதமர் ராஜீவ் காந்தி மரணத்தை குறிப்பிடும் **ஜெயின் கமிஷன்** வெளிவந்ததை அடுத்து அதில் ராஜீவ் காந்தி மரணத்திற்கு காரணமான விடுதலைப் புலிகள் தற்கொலை படைக்கு திமுக தலைவர் கருணாநிதி அவர்கள் உதவினார். என்ற காரணம் குறிப்பிடபட்டு இருந்ததால்.
- அதை காரணம் காட்டி ஐக்கிய முன்னணி கூட்டணிக்கு வெளியில் இருந்து ஆதரவளித்து வந்த காங்கிரஸ் தலைவர்களான சீதாராமன் கேசரி மற்றும் சோனியா காந்தி ஐக்கிய முன்னணி அமைச்சரவையில் இருந்து தமிழகத்தை சேர்ந்த திமுக அரசு வெளியேற்றபடவேண்டும் என்று கூறினார்.
- ஆனால் பிரதமர் ஐ. கே. குஜ்ரால் திமுக அரசை வெளியேற்ற மறுத்ததால். காங்கிரஸ் ஐக்கிய முன்னணிக்கு அளித்து வந்த ஆதரவை விலக்கிக் கொண்டதால் 1998ல் ஜனதா தளம் ஆட்சி கவிழ்ந்தது.
- 1998 நாடாளுமன்றத் தேர்தலிலும் திமுக-தமாகா கூட்டணி தொடர்ந்த போது போட்டியிட்ட 3 இடங்களில் மட்டுமே தமாகா வென்றது.
- அதன் பிறகு மத்தியில் பாஜக அரசுக்கு அளித்து வந்த ஆதரவை அதிமுகவில் ஜெயலலிதா விலக்கிக் கொண்டதால் மத்தியில் பிரதமர் வாஜ்பாய் ஆட்சி 13 மாதங்களில் கவிழ்ந்ததால்.
- அதையடுத்து வாஜ்பாய் அரசுக்கு நாடாளுமன்றத்தில் நடந்த நம்பிக்கை வாக்கெடுப்பில் திமுக-பாஜகவுக்கு ஆதரவாக வாக்களித்ததால்.
- 1999 நாடாளுமன்றத் தேர்தலில் திமுக-பாஜகவுடன் கூட்டணி இணைந்ததால் திமுக-தமாகா கூட்டணி முறிந்தது.
- 1999 நாடாளுமன்றத் தேர்தலில் தமாகாவுடன், விடுதலைச் சிறுத்தைகள், புதிய தமிழகம் ஆகிய கட்சிகளுடன் கூட்டணி அமைத்துப் போட்டியிட்டு. அனைத்து தொகுதிகளிலும் தோல்வி அடைந்தது.
- 2001 சட்டமன்றத் தேர்தலில் அதிமுக-தமாகா கூட்டணியில் இடம்பெற்று 32 தொகுதியில் போட்டியிட்டு 23 இடங்களில் வென்றது.
- 2001ல் மூப்பனாரின் மறைவுக்குப் பின் அவரது மகன் ஜி. கே. வாசன் தமாகா தலைவரானார். 2002ல் தனது தமிழ் மாநில காங்கிரஸ் கட்சியை காங்கிரஸ் கட்சியுடன் இணைந்து செயல்பட்டது.
# தமிழ் மாநில காங்கிரசு

## மறுதொடக்கம்

- 2002 ஆண்டில் காங்கிரஸ் உடன் இணைந்த தமிழ் மாநில காங்கிரஸ் 2014 நாடாளுமன்றத் தேர்தலில் மத்தியில் காங்கிரஸ் கட்சி தோல்வி அடைந்ததையடுத்து. அத்தேர்தலில் பிரதமர் வேட்பாளரான ராகுல் காந்தியின் வாரிசு அரசியலை எதிர்த்து காங்கிரசில் இருந்து விலகி மீண்டும் ஜி. கே. வாசன் தனது தலைமையிலான **தமிழ் மாநில காங்கிரஸ்** கட்சியை மறுதொடக்கம் செய்தார்.
# தமிழ் மாநில காங்கிரசு

## தேர்தல் நிலவரம்

| வென்ற இடங்கள் |  |  |  |  |
| --- | --- | --- | --- | --- |
| 1996 | 11வது தமிழ்நாடு சட்டப்பேரவை | 2,526,474 | 39 |  |
| 1996 | 11வது மக்களவை | 7,339,982 | 20 |  |
| 1998 | 12வது மக்களவை | 5,169,183 | 3 |  |
| 1999 | 13வது மக்களவை | 2,946,899 | 0 |  |
| 2001 | 12வது தமிழ்நாடு சட்டப்பேரவை | 1,885,726 | 23 |  |
| 2016 | 15வது தமிழ்நாடு சட்டப்பேரவை | 230,710 | 0 | } |
# தமிழ்நாட்டில் இந்திய நாடாளுமன்றத் தேர்தல், 1996

இந்தியக் குடியரசின் பதினோறாவது **நாடாளுமன்றத் தேர்தல் தமிழ்நாட்டில் 1996** ஆம் ஆண்டு ஏப்ரல்-மே மாதங்களில் நடை பெற்றது. திராவிட முன்னேற்றக் கழகம்-தமிழ் மாநில காங்கிரசு கூட்டணி 39 இடங்களை வென்று முதலிடத்தில் வந்தது.
# தமிழ்நாட்டில் இந்திய நாடாளுமன்றத் தேர்தல், 1996

## பின்புலம்

1996ல் தமிழ்நாட்டில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 தாழ்த்தப்பட்டவருக்கு (SC) ஒதுக்கப்பட்டிருந்தன
# தமிழ்நாட்டில் இந்திய நாடாளுமன்றத் தேர்தல், 1996

## முடிவுகள்

| தமாக | 20 | அதிமுக | 0 | பாமக | 0 |  |
| --- | --- | --- | --- | --- | --- | --- |
| திமுக | 17 | காங்கிரசு | 0 | மதிமுக | 0 |  |
| சிபிஐ | 2 | சிபிஎம் | 0 |  |  |  |
| ஜனதா தளம் | 0 |  |  |  |  |  |
| திவாரி காங்கிரஸ் | 0 |  |  |  |  |  |
| மொத்தம் (1996) | 39 | மொத்தம் (1996) | 0 | மொத்தம் (1996) | 0 |  |
| மொத்தம் (1991) | 0 | மொத்தம் (1991) | 39 | மொத்தம் (1991) | 0 | } |
# தமிழ்நாட்டில் இந்திய நாடாளுமன்றத் தேர்தல், 1996

## தமிழக அமைச்சர்கள்

இத்தேர்தலில் வெற்றி பெற்ற பின்வரும் தமிழக உறுப்பினர்கள் மத்திய அமைச்சரவையில் இடம் பெற்றனர்:
# தமிழ்நாட்டில் இந்திய நாடாளுமன்றத் தேர்தல், 1996

## தமிழக அமைச்சர்கள்

### ஆய அமைச்சர்கள்

| முரசொலி மாறன் | திமுக | மத்திய சென்னை | வர்த்தகம் மற்றும் தொழில் |
| --- | --- | --- | --- |
| டி. ஜி. வெங்கட்ராமன் | திமுக | திண்டிவனம் | கடல், தரைவழிப் போக்குவரத்து மற்றும் நெடுஞ்சாலைகள் |
| ப. சிதம்பரம் | தமிழ் மாநில காங்கிரசு | சிவகங்கை | நிதி |
| எம். அருணாச்சலம் | தமிழ் மாநில காங்கிரசு | தென்காசி | தொழிலாளர் நலம் |
# தமிழ்நாட்டில் இந்திய நாடாளுமன்றத் தேர்தல், 1996

## தமிழக அமைச்சர்கள்

### இணை அமைச்சர்கள்

| டி. ஆர். பாலு | திமுக | தென் சென்னை | பெட்ரோலியம் மற்றும் இயற்கை எரிவாயு |
| --- | --- | --- | --- |
| என். வி. என். சோமு | திமுக | வட சென்னை | பாதுகாப்பு |
| இரா. தனுஷ்கோடி ஆதித்தன் | தமிழ் மாநில காங்கிரசு | திருச்செந்தூர் | இளைஞர் மற்றும் விளையாட்டு |
# தமிழ்நாட்டில் இந்திய நாடாளுமன்றத் தேர்தல், 1996

## இவற்றையும் காண்க

- இந்தியப் பொதுத் தேர்தல், 1996
# சொக்கத்தங்கம்

***சொக்கத்தங்கம்* ** (*Chokka Thangam*) 2003-இல் வெளிவந்த இந்தியத் தமிழ்த் திரைப்படம் ஆகும். இத்திரைப்படத்தை பாக்யராஜ் எழுதி இயக்கினார். ஜி.வி நிறுவனம் சார்பில் ஜி.வெங்கடேஸ்வரன் தயாரித்தார்.இத்திரைப்படத்திற்கு தேவா இசையமைத்திருந்தார். விஜயகாந்த், சௌந்தர்யா, பிரகாஷ் ராஜ், கவுண்டமணி, செந்தில், உமா ஆகியோர் முக்கியக் கதாபாத்திரத்தில் நடித்திருந்தனர்.
# சொக்கத்தங்கம்

## நடிகர், நடிகையர்

- விஜயகாந்த்
- சௌந்தர்யா
- பிரகாஷ் ராஜ்
- கவுண்டமணி
- செந்தில்
- உமா
# சொக்கத்தங்கம்

## பாடல்கள்

இத்திரைப்படத்திற்கு தேவா இசையமைத்திருந்தார்.
# சொக்கத்தங்கம்

## வெளியீடு

இத்திரைப்படம் 2003 சனவரி 15 அன்று திரையரங்குகளில் வெளியானது.
# தோற்றப்பாட்டியல்

**தோற்றப்பாட்டியல்** என்பது ஒரு மெய்யியல் இயக்கத்தைக் குறிக்கும். இது எட்மண்ட் குசேர்ல் என்பவர் 20 ஆம் நூற்றாண்டின் தொடக்க ஆண்டுகளில் இதனை உருவாக்கினார். பின்னர், செருமனியில் உள்ள கொட்டிஞென், மியூனிச் ஆகிய பல்கலைக்கழகங்களில், அவரும் அவரைப் பின்பற்றியவர்களும் இதை விரிவாக்கி வளர்த்தனர். இவ்வியக்கம் பின்னர் பிரான்சு, ஐக்கிய அமெரிக்கா ஆகிய நாடுகளுக்கும் பிற இடங்களுக்கும் பரவியது.  
குசேர்லின் கருத்தாக்கத்தில், தோற்றப்பாட்டியல், முக்கியமாக உணர்வுநிலை அமைப்புகள் தொடர்பான முறைப்படியான எண்ண வெளிப்பாடு அதன் பகுப்பாய்வு என்பவற்றுடன் உணர்வுநிலைச் செயற்பாடுகளின்போது தோன்றும் தோற்றப்பாடுகளையும் கருத்தில் கொள்கிறது. தோற்றப்பாட்டியல், அறிவியல் அறிவையும் உள்ளடக்கிய மனித அறிவுக்கு உறுதியான அடிப்படியாக அமையக்கூடும் என்றும், அது மெய்யியலை ஒரு தீவிரமான அறிவியலாக நிலைப்படுத்தும் என்றும் குசேர்ல் நம்பினார்.  
குசேர்லின் கருத்தாக்கத்தை அடிப்படையாகக்கொண்டு தோற்றப்பாட்டியல், அவரால் மட்டுமன்றி அவரது மாணவர்களான எடித் இசுட்டெயின் (Edith Stein), மார்ட்டின் எய்டெகர் (Martin Heidegger) என்போராலும், மக்சு இசுக்கெலர் (Paul Ricoeur), நிக்கொலாய் கார்ட்மான் (Nicolai Hartmann), மோரிசு மேர்லெயு-பொன்டி (Maurice Merleau-Ponty), யேன்-பவுல் சார்ட்ரே (Jean-Paul Sartre) போன்ற இருப்பியல்வாதிகளாலும், மெய்யியலாளர்களான பவுல் ரிக்கோயர் (Paul Ricoeur), எம்மானுவேல் லெவினாசு (Emmanuel Levinas) சமூகவியலாளர்கள் ஆல்பிரட் சுட்சு (Alfred Schütz), எரிக் வொயெகெலின் (Eric Voegelin) போன்றோராலும் வளர்த்தெடுக்கப்பட்டது.
# மது பாலகிருஷ்ணன்

**மது பாலகிருஷ்ணன்** (*Madhu Balakrishnan* பிறப்பு:24 சூன் 1974) மலையாளம், தமிழ், தெலுங்கு, கன்னடம் ஆகிய மொழிகளில் பாடல்கள் பாடும் ஓர் இந்தியத் திரைப்படப் பாடகராவார்.
# மது பாலகிருஷ்ணன்

## வாழ்க்கை வரலாறு

மது பாலகிருஷ்ணன் கேரளத்தைச் சேர்ந்த கொச்சி மாமன்னரின் தலைநகராக இருந்த திருப்புனித்துறையில் பிறந்தவர். சென்னையில் உள்ள இந்திய இசை மற்றும் கலை அகாடமியில் இசையில் பட்டம் பெற்று அனைத்திந்திய வானொலி மற்றும் தூர்தர்சனில் தரப்படுத்தப்பட்ட கலைஞராக பணியாற்றியுள்ளார். இவருக்கு திவ்யா என்ற மனைவியும் மாதவன் என்ற மகனும் உள்ளனர். துடுப்பாட்ட வேகப்பந்து வீச்சாளர் ஸ்ரீசாந்த் இவரது மனைவியின் தமையனாவார்.  
சிறுவயதில் ஸ்ரீதேவி மற்றும் சந்திரமனா நாராயணன் நம்பூதிரியிடம் கருநாடக இசைப் பயிற்சியைத் துவக்கிய மது சென்னையில் டி.வி.கோபாலகிருஷ்ணன், மணி கிருஷ்ணசாமி மற்றும் வேதவல்லி ஆகியோரிடம் மேற்பயிற்சி பெற்றார்.
# மது பாலகிருஷ்ணன்

## இசைப்பயணம்

2002 ஆம் ஆண்டு "வால்கண்ணாடி" என்ற மலையாளத் திரைப்படத்தில் இவரது "அம்மே அம்மே" என்ற பாடலுக்கு கேரள அரசு மாநில விருது கிடைத்தப்பிறகு புகழ் பெறத் துவங்கினார். இதனைத் தொடர்ந்து 90 மலையாளம், 65 கன்னடம், 45 தெலுங்கு மற்றும் 65 தமிழ்த் திரைப்படப் பாடல்களைப் பாடியுள்ளார். சமய வழிபாட்டுப் பாடல்கள் மற்றும் பிற திரையிசை தவிர்த்த பாடல்கள் கூடுதல் எண்ணிக்கையில் பாடியுள்ளார். அவற்றில் குறிப்பிடத்தக்கன சில :
- "கொஞ்சநேரம் கொஞ்சும் நேரம்" - ஆஷா போன்சலேயுடன் (சந்திரமுகி)
- "கனாக் கண்டேனடி" (பார்த்திபன் கனவு)
- "குட்டநாடன் காயலிலே" (காழ்ச்ச- மலையாளம்)
- "கனாக் கண்டேனடி சாரதே" (ஆப்தமித்ரா - கன்னடம்)  
2010 ஆம் ஆண்டு இளையராஜா இசையில் நான் கடவுள் திரைப்படத்திற்காக இவர் பாடிய "பிச்சைப் பாத்திரம் ஏந்தி வந்தேன்" என்ற பாட்டு மிர்ச்சி இசை விருது பெற்றுள்ளது. இளையராஜாவின் "திருவாசகம்" இசைக்கோப்பிலும் பாடியுள்ளார்.
# திருப்பூணித்துறை

**திருப்பூணித்துறை** அல்லது **திரிப்பூணித்துறா** (ஆங்:Thripunithura, மலையாளம்: തൃപ്പൂണിത്തുറ) இந்திய மாநிலம் கேரளாவில் கொச்சி பெருநகர்ப் பகுதியில் அமைந்துள்ள ஊராகும். இது இந்திய விடுதலைக்கு முன்னர் அமைந்திருந்த கொச்சி இராச்சியத்தின் தலைநகராக விளங்கியது. அந்த மன்னர் பரம்பரையினர் இன்றும் இங்கு வாழ்ந்து வருகின்றனர். இங்கு அமைந்துள்ள **மலை அரண்மனை** கொச்சி மன்னரின் உறைவிடமாக இருந்தது. இங்குள்ள பூர்ணாத்திரேயசர் கோவிலில் உள்ள திருமால் சந்தானகோபாலன் வடிவில் எழுந்தருளியுள்ளதாகக் கருதப்படுவதால் குழந்தையில்லாதவர்கள் இங்கு வழிபட வருதல் வழக்கமாக உள்ளது.  
திருப்பூணித்துறை நகரம் இந்திய நாடாளுமன்றத்தில் எர்ணாகுளம் மக்களவைத் தொகுதியின் ஒரு பகுதியாகும்.
# திருப்பூணித்துறை

## பிரபல இசைக் கலைஞர்கள்

மிருதங்கக் கலைஞர் டி. வி. கோபாலகிருஷ்ணன், கடம் கலைஞர் திருப்பூணித்துறை இராதாகிருஷ்ணன், இடக்கைக் கலைஞர் திருப்பூணித்துறை கிருஷ்ணதாஸ் ஆகியோர் இவ்வூரைச் சேர்ந்தவர்கள்.
# திருப்பூணித்துறை

## திருப்பூணித்துறை துடுப்பாட்ட மன்றம்

திருப்பூணித்துறை கேரள துடுப்பாட்ட நிகழ்வுகளில் முதன்மை இடத்தைப் பிடித்துள்ளது.
# பௌத்த தமிழ் இலக்கியம்

**பௌத்த தமிழ் இலக்கியம்** என்பது பௌத்த சமயம் பற்றிய தமிழ் இலக்கியங்களை முதன்மையாகக் குறிக்கிறது. பெளத்தர்களால் எழுதப்பட்ட பிற தமிழ் இலக்கியங்களையும் இது சுட்டுவதுண்டு. சங்க காலம் தொடக்கம் தற்காலம் வரை பெளத்த தமிழ் இலக்கியங்கள் உண்டு. குண்டலகேசி, மணிமேகலை போன்ற பெரும் காப்பியங்கள் பெளத்த காப்பியங்கள் ஆகும். பெளத்தர்கள் அறம், நீதி, மெய்யியல், மொழியியல், மருத்துவம் போன்ற பல துறைகளில் தமிழில் ஆக்கங்கள் தந்துள்ளார்கள். இன்று தமிழரின் விழுமியங்கள் பல இந்த இலக்கியத்தின், சமூக பண்பாட்டின் தாக்கத்தினால் செதுக்கப்பட்டுள்ளன. இன்று தமிழ் தலித் ஆய்வாளர்கள் பெளத்த தமிழ் இலக்கியங்கள் மீது சிறப்பு அக்கறை காட்டுகிறார்கள்.
# பௌத்த தமிழ் இலக்கியம்

## வரலாறு

### தமிழ் மறுமலர்ச்சி (18,19 ம் நூற்றாண்டுகள்)

தமிழ் மறுமலர்ச்சியில், சங்க கால தமிழ் இலக்கியங்களைப் பதிப்பித்ததில் பெளத்த தமிழ் இலக்கியவாதிகளுக்கு முக்கியப் பங்கு உண்டு. பெரும்பாலும் ஆதிதிராவிட, அல்லது தலித் சமூகத்தைத் சேர்ந்த இவர்களிடமே பல ஏடுகள் இருந்தன. இவர்கள் இந்த இலக்கியங்களைப் பதிப்புக் கொண்டு வருவதற்கு சைவ வைணவ அமைப்பாரிடம் இருந்து பல விதமான தடைகளை சந்திக்க வேண்டி இருந்தது.
# கௌதமா அச்சியந்திர சாலை

**கெளதமா அச்சியந்திர சாலை** என்பது 1900 களின் தொடக்கத்தின் சென்னையில் இயங்கிய ஒரு தமிழ்ப் அச்சுப் பதிப்பகம் ஆகும். பெளத்த தமிழ் இலக்கிய நூல்களை இது வெளியிட்டது.
# கௌதமா அச்சியந்திர சாலை

## வெளியிட்ட நூல்கள்

- புத்த மார்க்க வினாவிடை
- பூர்வத்தமிழொளியாம் புத்தரது ஆதிவேதம்
- யதார்த்த பிராமண வேதாந்த விபரமும், வேச பிராமண வேதாந்த விபரமமும்
- இந்திய தேசத்தில் வகுத்துள்ள நூதன சாதிகளின் நூற்பவபீடிகை
- தருக்க நூல்
# டயட் கோக்

**டயட் கோக்** (ஆங்கிலம்: diet coke) கொக்கக் கோலா நிறுவனத்தால் தயாரித்து சந்தைப் படுத்தப்படும் மென்பானங்களுள் ஒன்று. இது டயட் கொக்கக் கோலா, லைட் கொக்கக் கோலா, கோக் லைட் என்ற பெயர்களாலும் அழைக்கப்படுகிறது. இனிப்புச் சுவைக்கு இயற்கை சர்க்கரை வேதிப் பொருட்களைப் பயன்படுத்தாமல், செயற்கை வேதிப் பொருட்களை பயன்படுத்துவதால் இதன் கலோரி அளவு மற்றைய கோலா பானங்களை விட குறைவாக உள்ளது.
# டயட் கோக்

## வரலாறு

அமெரிக்காவை தலைமையிடமாகக் கொண்டுள்ள கொக்கக் கோலா நிறுவனம், பல சுவைகளில் மென்பானங்களை தயாரித்து வெளியிடுகிறது. அவற்றுள் மிகவும் புகழ் பெற்றது கோக் (classic coke). 1886ம் ஆண்டுமுதல் கோக் தயாரித்து விற்கப்படுகிறது. இதில் இனிப்பு சுவைக்காக இயற்கையாக விளையும் கரும்பு அல்லது மக்காச்சோள சர்க்கரைப்பாகில் (high fructose corn syrup) இருந்து தயாரித்த சர்க்கரையை பயன்படுத்துவதால், உட்கொள்ளும் கலோரி அளவு அதிகமாக உள்ளது. எனவே கோக் பானத்தைப் பருகுவோர் உடல் எடை அதிகரித்து பருமன் கூடுகிறது என்ற குற்றச்சாட்டு எழுந்தது. எனவே, கோக் போலவே சுவையும், ஆனால் அதில் உள்ளதை விடக் குறைந்த கலோரிகளையும் கொண்ட பானத்தை தயாரிக்க கொக்கக் கோலா நிறுவனம் முடிவு செய்தது.  
1982 ஆம் ஆண்டு அமெரிக்க சுந்ததிர தினத்தன்று (ஜூலை 4) டயட் கோக் என்ற புதிய பானம் அறிமுகப்படுத்தப்பட்டது. இதில் சர்க்கரை பாகிற்கு பதிலாக ஆஸ்பர்டேம் (Aspertame) என்ற செயற்கை வேதிப்பொருள் இனிப்புச் சுவைக்காக சேர்க்கப் பட்டிருந்தது. அமெரிக்காவைத் தவிர வேறு சில நாடுகளில் 100 சதவிதம் ஆஸ்பர்டேம் பயன்படுத்துவதற்கு பதிலாக சோடியம் சைக்ளமேட், (Sodium cyclamate) ஆஸ்பர்டேம், ஏஸ்சல்ஃபேம் பொட்டாசியம் (Acesulfame pottasium) கொண்ட கலவை பயன்படுத்தப்பட்டது. 2005 ஆம் ஆண்டு முதல் ஆஸ்பர்டேம் பயன்பாடு நிறுத்தப்பட்டு அதனிடத்தில் சுக்ரலோஸ் (Sucralose), ஏஸ்சல்ஃபேம் பொட்டாசியம் கலவை பயன்படுத்தப்பட்டது. இந்தியாவில் 1990 களின் இறுதியில் இந்த பானம் அறிமுகப்படுத்தப்பட்டது.
# டயட் கோக்

## சர்ச்சை

ஆஸ்பர்டேம் போன்ற செயற்கை இனிப்பு வேதிப் பொருட்கள் பானம் பருகுவோரின் உடல்களில் பல உபாதைகளை ஏற்படுத்துவதாக ஆராய்ச்சியாளர்கள் சிலர் கருதுகிறார்கள், புற்று நோய், மூளைக் கழலை (tumour) ஆகிய நோய்களும் இதில் அடங்கும். இத்தகைய சர்ச்சைகளால் தற்போது ஆஸ்பர்டேம் பயன்படுத்தப் படுவதில்லை.
# டயட் கோக்

## பிற பெயர்கள்

டயட் கோக், பல்வேறு நாடுகளில் பல்வேறு பெயர்களால் விற்கப்படுகிறது. டயட் கோக் வனிலா, கஃபைன் ஃப்ரீ கோக், கொக்கக் கோலா லைட் சாங்கோ அவற்றுள் சில.
# தமிழ்நாட்டில் இந்திய நாடாளுமன்றத் தேர்தல், 1998

இந்தியக் குடியரசின் பன்னிரெண்டாவது **நாடாளுமன்றத் தேர்தல் தமிழ்நாட்டில் 1998** ஆம் ஆண்டு பெப்ரவரி மாதம் நடை பெற்றது. அனைத்திந்திய அண்ணா திராவிட முன்னேற்றக் கழகம் தலைமையிலான தேசிய ஜனநாயக கூட்டணி 30 இடங்களை வென்று முதலிடத்தில் வந்தது.
# தமிழ்நாட்டில் இந்திய நாடாளுமன்றத் தேர்தல், 1998

## பின்புலம்

- 1998ல் தமிழ்நாட்டில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 தாழ்த்தப்பட்டவருக்கு (SC) ஒதுக்கப்பட்டிருந்தன.
- 1996 நாடாளுமன்றத்தேர்தலுக்கு பின் அமைந்த ஜனதா தளம் தலைமையில் அமைந்த ஐக்கிய முன்னணி ஆட்சி இரண்டாண்டுகளில் கவிழ்ந்தது.
- அதற்கு காரணம் ஜனதா தளம் பிரதமர் ஐ. கே. குஜ்ரால் ஆட்சியில் முன்னாள் பிரதமர் ராஜீவ் காந்தி மரணத்தை குறிப்பிடும் **ஜெயின் கமிசன்** வெளிவந்தது அதில் திமுக தலைவர் கருணாநிதி அவர்கள் தலையீடு இல்லாமல் ராஜீவ் காந்தியை விடுதலைப் புலிகள் தற்கொலை படையினர் கொன்றிருக்க முடியாது. என்று அவ்வறிக்கையில் திட்டவட்டமாக கூறியதையடுத்து.
- பிரதமர் ஐ. கே. குஜ்ரால் ஐக்கிய முன்னணி அமைச்சரவையில் அங்கம் வகித்திருந்த திமுக அமைச்சரவை மந்திரிகள், மக்களவை உறுப்பினர்கள் மற்றும் மாநிலங்களவை உறுப்பினர்கள் கூட்டணியிலிருந்து வெளியேற வேண்டும் என்று ஐக்கிய முன்னணிக்கு வெளியிலிருந்து ஆதரவு அளித்த காங்கிரஸ் கட்சியின் அன்றைய தலைவர் **சீத்தாராம் யெச்சூரி** கூறினார்.
- அந்த கொரிக்கையை ஏற்க்க பிரதமர் ஐ. கே. குஜ்ரால் மறுத்ததால் **ஐக்கிய முன்னணி**க்கு அளித்து வந்த ஆதரவை காங்கிரஸ் கட்சியில் சோனியா காந்தி விலக்கிக் கொண்டதால்.
- பிரதமர் ஐ. கே. குஜ்ரால் தலைமையிலான ஜனதா தளம் அரசு பெரும்பான்மையை இழந்ததால் கவிழ்ந்தது.
- புதிய நாடாளுமன்றத்துக்கான தேர்தல்கள் 1998ம் ஆண்டு பெப்ரவரி மாதம் நடத்தப்பட்டன.
- இதனால் தமிழகத்தில் முதலமைச்சர் மு. கருணாநிதி அவர்களுக்கு இரண்டாண்டு ஆட்சியில் நல்ல செல்வாக்கு இருந்த போதிலும் ராஜீவ் காந்தி மரணத்தில் கருணாநிதிக்கு தொடர்பு உள்ளதாக கூறி **ஜெயின் கமிஷன்** விசாரணை தமிழக மக்களிடையே திமுகவை பெரும் அதிருப்தியை ஏற்படுத்தியதால் எதிர்கட்சியான அதிமுக–பாஜக தலைமையிலான தேசிய ஜனநாயகக் கூட்டணியை வெற்றி பெற வைத்தனர்.
- மேலும் 1991 ஆம் ஆண்டு முதல் பிரதமர் ராஜீவ் காந்தி மரணத்திற்கு காரணம் கருணாநிதி என்பதாலும் அதைவிட தற்போது வெளிவந்த ராஜீவ் காந்தி மரணத்தை குறிப்பிடும் **ஜெயின் கமிஷன்** விசாரணை காங்கிரஸ் கட்சியினருக்கு மு. கருணாநிதியின் மீதுள்ள கடுமையான எதிர்ப்பினாலும், அதிருப்தியாலும் திமுக–காங்கிரஸ் கூட்டணி அக்காலகட்டத்தில் சேரவில்லை.
- மேலும் இத்தேர்தலில் அதுவரை தமிழகத்திற்கு எதிரான மதவாத கொள்கையுடைய பாஜக–அதிமுக உடன் கூட்டணி வைத்ததால் அக்கட்சி தலைவி ஜெயலலிதாவை நோக்கி கடுமையான விமர்சனங்கள் எழுந்தது.
# தமிழ்நாட்டில் இந்திய நாடாளுமன்றத் தேர்தல், 1998

## கட்சிகளின் கூட்டணி

- இத்தேர்தலில் தமிழகத்தில் இருபெரும் கூட்டணிகள் போட்டியிட்டன.
- அதிமுக தலைமையிலான தேசிய ஜனநாயகக் கூட்டணியில் பாஜக, மதிமுக, பாமக, தமிழக ராஜீவ் காங்கிரஸ், சுப்ரமணியசாமியின் ஜனதா கட்சி ஆகிய கட்சிகள் இடம் பெற்றிருந்தன.
- தமிழகத்தில் ஆளும் கட்சியான திமுக கூட்டணியில் தமாகா மற்றும் சிபிஐ ஆகிய கட்சிகள் இடம் பெற்றிருந்தன.
- மூன்றாவது அணியில் இந்திய தேசிய காங்கிரஸ் கூட்டணியில் திருநாவுகரசரின் எம்.ஜி.ஆர்.அதிமுக, தா.பாண்டியனின் **ஐக்கிய இந்திய கம்யூனிஸ்ட் கட்சி** ஆகிய கட்சிகள் இடம் பெற்றிருந்தன.
- சிபிஎம் இத்தேர்தலில் தனித்து போட்டியிட்டது.
# தமிழ்நாட்டில் இந்திய நாடாளுமன்றத் தேர்தல், 1998

## முடிவுகள்

| அதிமுக | 18 | திமுக | 5 | காங்கிரஸ் | 0 |  |
| --- | --- | --- | --- | --- | --- | --- |
| பாஜக | 3 | தமாகா | 3 | சிபிஎம் | 0 |  |
| மதிமுக | 3 | சிபிஐ | 1 |  |  |  |
| பாமக | 4 |  |  |  |  |  |
| தமிழக ஜனதா கட்சி | 1 |  |  |  |  |  |
| தமிழக ராஜீவ் காங்கிரஸ் | 1 |  |  |  |  |  |
| மொத்தம் (1998) | 30 | மொத்தம் (1998) | 9 | மொத்தம் (1998) | 0 |  |
| மொத்தம் (1996) | 39 | மொத்தம் (1996) | 0 | மொத்தம் (1996) | 0 | } |
# தமிழ்நாட்டில் இந்திய நாடாளுமன்றத் தேர்தல், 1998

## தமிழக அமைச்சர்கள்

இத்தேர்தலில் வெற்றி பெற்ற பின்வரும் தமிழக உறுப்பினர்கள் மத்திய அமைச்சரவையில் இடம் பெற்றனர்:
# தமிழ்நாட்டில் இந்திய நாடாளுமன்றத் தேர்தல், 1998

## தமிழக அமைச்சர்கள்

### இலாக்கா அமைச்சர்கள்

| ரங்கராஜன் குமாரமங்கலம் | பாஜக | திருச்சி | மின்சாரம் மற்றும் நாடாளுமன்றம் |
| --- | --- | --- | --- |
| தம்பித்துரை | அதிமுக | கரூர் | சட்டம், நீதி மற்றும் நிறுவனங்கள் |
| சேடப்பட்டி முத்தையா | அதிமுக | பெரியகுளம் | தரைவழிப் போக்குவரத்து |
| வாழப்பாடி ராமமூர்த்தி | தமிழக ராஜீவ் காங்கிரசு | சேலம் | பெட்ரோலியம் மற்றும் இயற்கை எரிவாயு |
# தமிழ்நாட்டில் இந்திய நாடாளுமன்றத் தேர்தல், 1998

## தமிழக அமைச்சர்கள்

### இணை அமைச்சர்கள்

| தலித் எழில்மலை | பாமக | சிதம்பரம் | சுகாதாரம் மற்றும் குடும்பநலம் |
| --- | --- | --- | --- |
| கடம்பூர் ஜனார்த்தனம் | அதிமுக | திருநெல்வேலி | ஊழியர்கள், ஓய்வூதியம் மற்றும் பொதுமக்கள் குறைதீர்த்தல் |
| ஆர். கே. குமார் | அதிமுக | மாநிலங்களவை உறுப்பினர் | நிதி |
# முரளி (தமிழ் நடிகர்)

**முரளி** (*Murali*, 19 மே 1964 – 8 செப்டம்பர் 2010) தமிழ்த் திரைப்பட நடிகர் ஆவார். கர்நாடக மாநிலம், பெங்களூரைச் சேர்ந்த இவர் அறுபதுக்கும் மேற்பட்ட படங்களில் கதாநாயகனாக நடித்துள்ளார். இவர் 1984 இல் வெளிவந்த பூவிலங்கு எனும் திரைப்படம் மூலம் தமிழ்த் திரையுலகிற்கு அறிமுகமானார். 1990 இல் வெளிவந்த “புது வசந்தம்”, 1991 இல் வெளிவந்த “இதயம்” படமும் இவருக்கு வெற்றிப்படமாக அமைந்தது. “கடல் பூக்கள்” என்ற திரைப்படத்தில் நடித்ததற்காக தமிழக அரசின் சிறந்த நடிகர் விருதைப் பெற்றார்.
# முரளி (தமிழ் நடிகர்)

## வாழ்க்கைக் குறிப்பு

### சொந்த வாழ்க்கை

முரளியின் தந்தை சித்தலிங்கையா கன்னடர் ஆவார். அவர் பல படங்களைத் தயாரித்துள்ளார். முரளியின் தாயார் தமிழகத்தைச் சேர்ந்தவர். முரளிக்கு ஷோபா என்ற மனைவியும், அதர்வா, ஆகாஷ் என்ற இரு மகன்களும், காவ்யா என்ற ஒரு மகளும் உள்ளனர். அதர்வா தற்போது தமிழ் திரையுலகில் வளர்ந்து வரும் நடிகராக உள்ளார்.  
அதர்வா “பாணா காத்தாடி” என்ற திரைப்படத்தில் கதாநாயகனாக அறிமுகமானார். இந்தப் படத்தில் முரளி சிறப்புத் தோற்றத்தில் வந்து சென்றார்.
# முரளி (தமிழ் நடிகர்)

## வாழ்க்கைக் குறிப்பு

### திரை வாழ்க்கை

இவர் சிவாஜி கணேசன், விஜயகாந்த், பிரபு, கார்த்திக், சத்யராஜ், பிரபுதேவா, சூர்யா, பார்த்திபன், மம்மூட்டி, சரத்குமார் உள்ளிட்ட பல முன்னணி கதாநாயகர்களுடனும் மீனா, சிம்ரன், ரோஜா, தேவயானி, லைலா, ரம்பா உள்ளிட்ட முன்னணி கதாநாயகிகளுடனும் இணைந்து நடித்துள்ளார்.
# முரளி

**முரளி** என்றழைக்கப்படுவோர் பின்வருவோருள் ஒருவராக இருக்கலாம்:  
- முரளி (தமிழ் நடிகர்)
- முரளி (மலையாள நடிகர்)
- முத்தையா முரளிதரன், பந்து வீச்சாளர்
- முரளி விஜய், இந்தியத் துடுப்பாட்டக்காரர்
- சபேஷ் முரளி இந்தியத் திரைப்பட இசையமைப்பாளர்கள்
- நாகை முரளிதரன் கருநாடக இசைக் கலைஞர்
- விநாயகமூர்த்தி முரளிதரன் இலங்கை அரசியல்வாதி
- முரளீதர சுவாமிகள் சொற்பொழிவாளர்
# முரளி

## வேறு

- சதி முரளி, 1940 திரைப்படம்  
---
# இசுலாமிய மக்கள் பரம்பல்

உலகின் மொத்த முஸ்லிம் சனத்தொகை - ஏறக்குறைய 150 கோடியிலிருந்து 157 கோடி வரை[1 (தோராயமாக ) இது ஒவ்வொரு அமைப்புக்களின் கருத்து கணிப்புபடி வேறுப்படுகிறது.
என்றாலும் www.adherents.com மற்றும் Pew Research Center ஆகியவைகளின் 2009 ஆம் ஆண்டிற்கான கருத்து கணிப்புப்படி உலக முஸ்லிம்களின் மொத்த சனத்தொகை ஏறத்தாள 150 - 157 கோடி என்பதாகும். அதாவது மொத்த உலக சனத்தொகையில் 23%  
**மொத்த முஸ்லிம்களில்**
<li>சன்னி முஸ்லிம்கள் 87% - 90%
<li>சியா முஸ்லிம்கள் 10% - 13%</li>
<li>முஸ்லிம்கள் உலகிலுள்ள 5 கண்டங்களிலும் வாழ்கின்றனர்.
<li>மொத்த முஸ்லிம்களில் 60% க்கும் அதிகமானோர் ஆசிய கண்டத்தில் வாழ்கின்றனர்.
<li>மொத்த முஸ்லிம்களில் 20%கும் அதிகமானோர் மத்திய கிழக்கிலும் வட ஆபிரிக்காவிலும் வாழ்கின்றனர்.
<li>மொத்த முஸ்லிம்களில் சுமார் 67% ஆனோர் 10 நாடுகளில் வாழ்கின்றனர். அவையாவன: இந்தோனீசியா, பாகிஸ்தான், இந்தியா, வங்காளதேசம், எகிப்து, நைஜீரியா,ஈரான், துருக்கி, அல்ஜீரியா, மொரோக்கோ.
<li>சுமார் 31 கோடி முஸ்லிம்கள் அதாவது 20% முஸ்லிம்கள், இஸ்லாம் சிறுப்பான்மை மதமாக காணப்படும் நாடுகளில் வாழ்கின்றனர். ஆனாலும் பல கட்டங்களில் இந்த சிறுப்பான்மை நாடுகளின் முஸ்லிம் எண்ணிக்கை முஸ்லிம் நாடுகளின் முஸ்லிம் எண்ணிக்கையைவிட அதிகமானது.  
<blockquote>**உதாரணமாக** இந்தியா உலகின் 3 வது மிகப்பெரிய முஸ்லிம் சனத்தொகையை கொண்ட நாடு.
சீனாவின் முஸ்லிம் சனத்தொகை சிரியாவை விடவும், ரஷ்யாவின் முஸ்லிம் சனத்தொகை ஜோர்தான் மற்றும் லிபியா ஆகிய இரு நாடுகளின் கூட்டுத்தொகையை விடவும், ஜெர்மனியின் முஸ்லிம் சனத்தொகை லெபனானை விடவும் கூடியது. </blockquote>
<li>சனத்தொகையின்படி உலகின் மிகபெரிய முஸ்லிம் நாடு இந்தோனேசியா -
முஸ்லிம்கள் எண்ணிக்கை - ஏறக்குறைய 20 கோடி - மொத்த முஸ்லிம் சனத்தொகையில் 13%
<li>மொத்த ஷியாக்களின் சனத்தொகையில் சுமார் 68% - 80% ஆனோர் 4 நாடுகளில் வாழ்கின்றனர்.
அவையாவன:ஈரான் , பாகிஸ்தான்,இந்தியா,ஈராக்
<li>உலக நாடுகளில் ஏறக்குறைய 50 நாடுகள் முஸ்லிம்கள் பெரும்பான்மையாக வாழும் நாடுகள்.
<li>உலகில் முஸ்லிம்கள் அதிகமாக வாழும் முதல் 10 நாடுகள்:  
| நாடுகள் | எண்ணிக்கை |
| --- | --- |
| 202,867,000 |  |
| 174,082,000 |  |
| 160,945,000 |  |
| 145,312,000 |  |
| 78,513,000 |  |
| 78,056,000 |  |
| 73,777,000 |  |
| 73,619,000 |  |
| 34,199,000 |  |
| 31,993,000 |  |
# வேர்க்குரு

**வியர்க்குரு** அல்லது **வேர்க்குரு** (*miliaria*, *prickly heat*) என்பது தோலின் மேற்புறத்தில் சிறுசிறு கொப்புளங்களாய்த் தோன்றி அரிப்புண்டாக்கும் தோல் நோய் ஆகும். இது வெப்பமண்டலப் பகுதிகளில் கோடை காலத்தில் ஏற்படும். மிகப் பெரும்பாலும் குழந்தைகளையே இது பாதிக்கிறது.
# வேர்க்குரு

## நோய்த்தோற்றவியல்

வேர்க்குரு வியர்வைச் சுரப்பிகள் அடைபடுவதால் உண்டாகிறது. வெப்பமண்டலக் காலநிலை, இறுக்கமான உடைகளை அணிவது போன்றவை வியர்வைச் சுரப்பிகள் அடைபடுவதைத் தூண்டுகின்றன. இறந்த தோல் செல்கள், ஸ்டெஃபைலோகாக்கஸ் எபிடெர்மிடிஸ் போன்ற பாக்டீரியங்களால் அடைப்பு ஏற்படுகிறது. குழந்தைகளின் வியர்வைச் சுரப்பிகள் சரிவர வளர்ச்சி அடைந்திருக்காதாகையால் எளிதில் அடைபட்டு விடுகின்றன.
குழந்தை வெயிலில் இருக்கும் போது வியர்வை உண்டாகிறது. ஆனால் வியர்வைச் சுரப்பிகள் அடைபட்டு இருப்பதால் வியர்வை வெளிவர முடியாமல் போகிறது. எனவே வியர்வை வியர்வைச் சுரப்பிகளிலிருந்து உடலுக்குள்ளேயே கசியத் துவங்குகிறது. இது நோய்எதிர்ப்பு செல்களைத் தூண்டி தீவிர அழற்சியைத் தூண்டுகிறது. எனவே தான் குத்துவது போன்ற வலி, கொப்புளங்கள் ஆகியவை உண்டாகின்றன.
# வேர்க்குரு

## வகைப்பாடு

வியர்வைச் சுரப்பிகள் அடைபடும் இடத்தை அடிப்படையாகக் கொண்டு வேர்க்குருவை 3 வகைகளாகப் பிரிக்கலாம்.
# வேர்க்குரு

## வகைப்பாடு

### படிக வேர்க்குரு

படிக வேர்க்குரு *(Miliaria crystallina)* வகையில் வியர்வைச் சுரப்பிகள் மேற்புறத் தோல் அடுக்கில் அடைபடுகின்றன. பொக்குளங்கள் முத்து முத்தாய் வியர்த்திருப்பது போல படிகமாய்க் காணப்படும். இவ்வகையில் அறிகுறிகள் அவ்வளவாய் இருப்பதில்லை.
# வேர்க்குரு

## வகைப்பாடு

### சிவப்பு வேர்க்குரு

சிவப்பு வேர்க்குருவே *(Miliaria rubra)* நாம் பொதுவாகக் காணும் வேர்க்குரு வகை ஆகும். அழற்சியினால் சிவப்பு நிறமும் சில மில்லிமீட்டர் அளவுள்ள கொப்புளங்களும் உருவாகின்றன. ஊசியால் குத்துவது போல் கொடுமையான வலி உண்டாகும். பெரும்பாலும் இது துணியால் மூடப்பட்ட உடற்பகுதிகளிலேயே காணப்படும். பாதிக்கப்பட்ட இடத்தில் வியர்வை இருக்காது. வியர்வை தான் உடலைக் குளிர்விக்கிறது. வியர்வை சுரக்கப்படாமல் போகுமாயின் வெப்பம் உடலுக்குள்ளேயே தங்கி கடுமையான விளைவுகளை உருவாக்கலாம். எனவே வேர்க்குரு உள்ள குழந்தைகள் வெப்பம் உருவாகும் செயல்களில் (வெயிலில் விளையாடுதல்) ஈடுபட அனுமதிக்கப்படக் கூடாது.
# வேர்க்குரு

## வகைப்பாடு

### உட்புற வேர்க்குரு

உட்புற வேர்க்குரு *(Miliaria profunda)* வேர்க்குருவின் மிகக் கடுமையான வகையாகும். பெயர் உணர்த்துவதற்கேற்ப வியர்வைச் சுரப்பிகள் உட்புறமாக அடைபடுகின்றன. பெரும்பாலும் சிவப்பு வேர்க்குரு அடிக்கடி ஏற்பட்டதன் பின்விளைவாக இது உண்டாகிறது. கொப்புளங்களை சிவப்பு நிறத்தில் இல்லாமல் தசையின் நிறத்திலேயே காணப்படும். நெறிக்கட்டுதல், உடல்தகித்தல் *(hyperpyrexia)* போன்றவை காணப்படலாம். இந்த வகையில் வெப்பம் உடலுக்குள் தங்க மிக அதிக வாய்ப்பு உள்ளது. அவ்வாறு ஏற்படும் போது கிறுகிறுப்பு, குமட்டல், படபடப்பு போன்ற அறிகுறிகள் ஏற்படும.
# வேர்க்குரு

## சீழ் வேர்க்குரு

அழற்சியினாலும் பாக்டீரியாத் தொற்றினாலும் கொப்புளங்களை சீழ் வைக்கும் நிலையே சீழ் வேர்க்குரு *(Miliaria pustulosa)* ஆகும். இந்நிலை வேர்க்குருவைச் சரிவர கவனிக்காததால் உண்டாகும் விளைவு ஆகும்.
# வேர்க்குரு

## மருத்துவம்

வேர்க்குரு கொப்புளங்கள் இதர கொப்புளங்கள் உண்டாக்கும் நோய்களிலிருந்து வேறுபடுத்துதல் அவசியம்.
வியர்வை உருவாக்கும் நடவடிக்கைகளில் ஈடுபடுவது மற்றும் இறுக்கமான ஆடைகளணிவது தவிர்க்கப்பட வேண்டும். நல்ல காற்றோட்டமான பருத்தி இழையாலான ஆடைகள் நல்லது. குளிர் நீர்க் குளியல் இதமாக இருக்கும்.  
ஊடகங்களில் விளம்பரப்படுத்தப்படம் வேர்க்குரு பொடிகள் (prickly-heat powders) நல்ல பலனளிக்கக் கூடியவையே! அவற்றில் மென்தால் மற்றும் நுண்ணுயிர்க்கொல்லிகள் போன்றவை கலந்திருக்கும்.  
கொப்புளங்கள் வெடித்து நீர் வடிதல், சீழ் வைத்தல் போன்றவை ஏற்படுமாயின் மருத்துவ உதவியை நாடுவது அவசியம்.
# தமிழ்நாட்டில் இந்திய நாடாளுமன்றத் தேர்தல், 1999

இந்தியக் குடியரசின் பதின்மூன்றாவது **நாடாளுமன்றத் தேர்தல் தமிழ்நாட்டில் 1999** ஆம் ஆண்டு செப்டம்பர்-அக்டோபர் மாதங்களில் நடைபெற்றது. திராவிட முன்னேற்றக் கழகம் தலைமையிலான தேசிய ஜனநாயக கூட்டணி 26 இடங்களை வென்று முதலிடத்தில் வந்தது.
# தமிழ்நாட்டில் இந்திய நாடாளுமன்றத் தேர்தல், 1999

## பின்புலம்

1999ல் தமிழ்நாட்டில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 பட்டியலினத்தவருக்கு ஒதுக்கப்பட்டிருந்தன. 1998 நாடாளுமன்றத்தேர்தலுக்குப் பின் பாரதிய ஜனதா கட்சி தலைமையிலான தேசிய ஜனநாயக கூட்டணியை ஒரே ஆண்டில் அதிமுக ஆதரவை விலக்கி கொண்டதால் மத்தியில் வாஜ்பாயின் பாஜக அரசு 13 மாதங்களில் கவிழ்ந்தது. இதனால் அதிமுக-பாஜகவின் தேஜகூட்டணியில் இருந்து விலகி கொண்டதால். தமிழகத்தின் அதிமுகவின் எதிர்கட்சியான திமுக தேஜகூவில் இணைந்து கொண்டதால். இந்த பாராளமன்ற தேர்தலில் திமுகவின் ஆதரவுடன் பாஜக மீண்டும் வென்று வாஜ்பாய் பிரதமர் ஆனார். மேலும் மூன்றாண்டுகளாக தமிழகத்தில் செயல்பட்டு வந்த திமுக கூட்டணியிலிருந்த தமாகா விலகி கொண்டது. இத்தேர்தலில் மும்முனை போட்டி காணப்பட்டது. திமுக-பாஜக தலைமையிலான தேசிய ஜனநாயக கூட்டணியில் மதிமுக, பாமக, சு. திருநாவுகரசின் எம்ஜியார் அதிமுக, வாழப்பாடி ராமமூர்த்தியின் தமிழக ராஜீவ் காங்கிரசு போன்ற கட்சிகள் இடம் பெற்றிருந்தன. இதனை எதிர்த்து அதிமுக-காங்கிரஸ் கூட்டணியில் இந்திய கம்யூனிஸ்ட் மற்றும் மார்க்சிஸ்ட் கம்யூனிஸ்ட் கட்சிகளுள் இடம் பெற்றிருந்தன. இவை தவிர இந்திய ஒன்றிய முஸ்லிம் லீக், இந்திய தேசிய லீக், தமிழ்நாடு முஸ்லிம் முன்னேற்றக் கழகம் போன்ற முஸ்லிம் கட்சிகளும் அதிமுக-காங்கிரஸ் கூட்டணிக்கு ஆதரவளித்தன. இவை தவிர தமாகா, விடுதலைச் சிறுத்தைகள், புதிய தமிழகம் கூட்டணியும் களத்தில் இருந்தது.
# தமிழ்நாட்டில் இந்திய நாடாளுமன்றத் தேர்தல், 1999

## முடிவுகள்

| திமுக | 12 | அதிமுக | 10 | தமாகா | 0 |  |
| --- | --- | --- | --- | --- | --- | --- |
| பாஜக | 4 | காங்கிரசு | 2 | விடுதலைச் சிறுத்தைகள் | 0 |  |
| மதிமுக | 4 | சிபிஎம் | 1 | புதிய தமிழகம் | 0 |  |
| பாமக | 5 | சிபிஐ | 0 |  |  |  |
| எம்ஜிஆர் அதிமுக | 1 |  |  |  |  |  |
| தமிழக ராஜீவ் காங்கிரஸ் | 0 |  |  |  |  |  |
| மொத்தம் (1999) | 26 | மொத்தம் (1999) | 13 | மொத்தம் (1999) | 0 |  |
| மொத்தம் (1998) | 9 | மொத்தம் (1998) | 30 | மொத்தம் (1998) | 0 | } |
# தமிழ்நாட்டில் இந்திய நாடாளுமன்றத் தேர்தல், 1999

## தமிழக அமைச்சர்கள்

இத்தேர்தலில் வெற்றி பெற்ற பின்வரும் தமிழக உறுப்பினர்கள் மத்திய அமைச்சரவையில் இடம் பெற்றனர்:
# தமிழ்நாட்டில் இந்திய நாடாளுமன்றத் தேர்தல், 1999

## தமிழக அமைச்சர்கள்

### இலாக்கா அமைச்சர்கள்

| ரங்கராஜன் குமாரமங்கலம் | பாஜக | திருச்சி | மின்சாரம் மற்றும் நாடாளுமன்றம் |  |
| --- | --- | --- | --- | --- |
| முரசொலி மாறன் | திமுக | மத்திய சென்னை | வர்த்தகம் மற்றும் தொழில் |  |
| டி. ஆர். பாலு | திமுக | தென் சென்னை | சுற்றுப்புறசூழல் மற்றும் வனங்கள் | } |
# தமிழ்நாட்டில் இந்திய நாடாளுமன்றத் தேர்தல், 1999

## தமிழக அமைச்சர்கள்

### இணை அமைச்சர்கள்

| மு. கண்ணப்பன் | மதிமுக | திருச்செங்கோடு | பெட்ரோலியம் மற்றும் இயற்கை எரிவாயு<sup>*</sup> |  |
| --- | --- | --- | --- | --- |
| என். டி. சண்முகம் | பாமக | வேலூர் | சுகாதாரம் மற்றும் குடும்பநலம்<sup>*</sup> |  |
| செஞ்சி என். இராமச்சந்திரன் | மதிமுக | திண்டிவனம் | நிதி |  |
| ஆ. ராசா | திமுக | பெரம்பலூர் | கிராமப்புற வளர்ச்சி |  |
| இ. பொன்னுசாமி | பாமக | சிதம்பரம் | பெட்ரோலியம் மற்றும் இயற்கை எரிவாயு | } |
<sup>*</sup> தனிப் பொறுப்பு (Ministers of State (Independent charge))
# தமிழ்நாட்டில் இந்திய நாடாளுமன்றத் தேர்தல், 2004

இந்தியக் குடியரசின் பதினான்காவது **நாடாளுமன்றத் தேர்தல் தமிழ்நாட்டில் 2004** ஆம் ஆண்டு ஏப்ரல்-மே மாதங்களில் நடைபெற்றது. இந்த தேர்தல் தான் தொகுதி மறுசீரமப்புக்கு முன் நடந்த கடைசி தேர்தல் ஆகும்.திராவிட முன்னேற்றக் கழகம் தலைமையிலான ஐக்கிய முற்போக்குக் கூட்டணி 39 இடங்களை வென்று முதலிடத்தில் வந்தது.
# தமிழ்நாட்டில் இந்திய நாடாளுமன்றத் தேர்தல், 2004

## பின்புலம்

- 2004ல் தமிழ்நாட்டில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 தாழ்த்தப்பட்டவருக்கு (SC) ஒதுக்கப்பட்டிருந்தன. 1999 நாடாளுமன்றத்தேர்தலுக்குப் பின் பாரதிய ஜனதா கட்சி தலைமையிலான தேசிய ஜனநாயக கூட்டணி அரசில் அங்கம் வகித்து வந்த திமுக, மதிமுக, பாமக ஆகிய கட்சிகள் அக்கூட்டணியிலிருந்து 2004ம் ஆண்டு தனது ஐந்து வருடம் பதவி காலம் முடிந்து விலகின.
- பின்பு திமுக தலைமையில் மதிமுக, பாமக, இந்திய யூனியன் முஸ்லிம் லீக், ஆர்.எம்.வீரப்பனின் **எம்.ஜி.ஆர் கழகம்**, ப.சிதம்பரத்தின் காங்கிரஸ் ஜனநாயக பேரவை போன்ற பலமான கட்சிகள் திமுக கூட்டணியில் அணிவகுத்து இருந்து போதிலும் மத்தியில் எக்கட்சியுடனும் கூட்டணி இல்லாமல் மாநில கட்சிகள் உடனான கூட்டணியுடன் தேர்தலை சந்திக்க போவதாக அக்கட்சியின் தலைவர் மு. கருணாநிதி செய்தி வெளியிட்டார்.
- ஆனால் சிறிது காலத்திலேயே மத்திய காங்கிரஸ் கட்சிக்கு தமிழ்நாட்டு மக்களிடையே தனித்தன்மை இழந்து வந்த நிலையில் காங்கிரஸ் கட்சி தமிழ்நாட்டில் தனித்து நின்று போட்டியிட்டால் தோல்வி அடையும் என்பதை கருத்தில் கொண்டு தமிழக காங்கிரஸ் தலைவர்கள் ராஜீவ் காந்தி மரணம், **ஜெயின் கமிஷன்**, ஈழத்தமிழர்கள் ஆதரிப்பு போன்ற திமுக, காங்கிரஸ்க்கு இடையேயான தீவிரமான விவகாரங்களை மறுத்துவிட்டு திமுக-காங்கிரஸ் கட்சிக்கு ஆதரவு தருமாறு தமிழக காங்கிரஸ் கட்சி தலைவர்களான ஜி. கே. வாசன், ஈ. வி. கே. எஸ். இளங்கோவன் ஆகியோர் மு. கருணாநிதியிடம் சென்று ஆதரவு திரட்டினார்.
- திமுக-காங்கிரஸ் உடனான கூட்டணியில் 1982க்கு பிறகு 22 வருடங்கள் கழித்து கூட்டணியில் இணைந்தது என்றாலும் ஈழதமிழற்கள், விடுதலைப் புலிகள் தலைவர் பிரபாகரன், ராஜீவ் காந்தி மரணத்தில் எழுவர் விடுதலை போன்ற விவகாரங்களில் எதிராக செயல்படும் காங்கிரஸ் கட்சியின் போக்கை கண்டித்து எவ்வித பாதுகாப்பு உடன்பாடு நிபந்தனைகளும் இல்லாத ஆதரவை திமுக வழங்கியதை கண்டித்து மு. கருணாநிதியை நோக்கி பலமான விமர்சனங்கள் எழுந்தது.
- பின்பு திமுக-காங்கிரஸ் கட்சி தலைமையில் அமைந்த ஐக்கிய முற்போக்குக் கூட்டணியில் இணைந்தது. அக்கூட்டணியில் இந்திய கம்யூனிஸ்ட் மற்றும் மார்க்சிஸ்ட் கம்யூனிஸ்ட் கட்சிகளுள் இடம் பெற்றிருந்தன.
- இத்தேர்தலுக்கு இரண்டு வருடத்திற்கு முன்பே மூப்பனாரின் மரணத்திற்கு பிறகு அவரது தமிழ் மாநில காங்கிரஸ் கட்சியை நடத்தி சென்ற அவரது மகன் ஜி. கே. வாசன் காங்கிரஸ் தலைவி சோனியா காந்தி அவர்கள் வேண்டுகோளால் மீண்டும் காங்கிரஸ் கட்சியுடன் இணைந்துவிட்டது.
- இதனால் காங்கிரசு கூட்டணி மிக வலுவான நிலையில் இருந்தது.
- ஆனால் திமுக-காங்கிரஸ் கூட்டணி ஈழதமிழற்களுக்கு எதிரான நிபந்தனையற்ற ஆதரவு கூட்டணி என்று ஆர். எம். வீரப்பன் தேர்தலில் போட்டியிடாமல் விலகினார். என்றாலும் நண்பர் மு. கருணாநிதி அவர்களின் வேண்டுகோளை ஏற்று திமுகவிற்கு பிரச்சாரம் செய்தார்.
- அதிமுக-பாஜக தலைமையிலான தேசிய ஜனநாயகக் கூட்டணியில் இடம் பெற்றிருந்தது.
- இவ்விரு கூட்டணிகள் தவிர மூன்றாவது அணி ஒன்றும் களத்தில் இருந்தது. அதில் ஐக்கிய ஜனதா தளம், விடுதலைச் சிறுத்தைகள், புதிய தமிழகம், மக்கள் தமிழ் தேசம் போன்ற கட்சிகள் மக்கள் கூட்டணி என்ற பெயரில் இடம் பெற்றிருந்தன.
# தமிழ்நாட்டில் இந்திய நாடாளுமன்றத் தேர்தல், 2004

## முடிவுகள்

| திமுக | 16 | அதிமுக | 0 | விடுதலைச் சிறுத்தைகள் | 0 |  |
| --- | --- | --- | --- | --- | --- | --- |
| காங்கிரசு | 10 | பாஜக | 0 | புதிய தமிழகம் | 0 |  |
| பாமக | 5 | மக்கள் தமிழ் தேசம் | 0 |  |  |  |
| மதிமுக | 4 | ஐக்கிய ஜனதா தளம் | 0 |  |  |  |
| சிபிஎம் | 2 |  |  |  |  |  |
| சிபிஐ | 2 |  |  |  |  |  |
| மொத்தம் (2004) | 39 | மொத்தம் (2004) | 0 | மொத்தம் (2004) | 0 |  |
| மொத்தம் (1999) | 26 | மொத்தம் (1999) | 13 | மொத்தம் (1999) | 0 | } |
# தமிழ்நாட்டில் இந்திய நாடாளுமன்றத் தேர்தல், 2004

## தமிழக அமைச்சர்கள்

இத்தேர்தலில் வெற்றி பெற்ற பின்வரும் தமிழக உறுப்பினர்கள் மத்திய அமைச்சரவையில் இடம் பெற்றனர்:
# தமிழ்நாட்டில் இந்திய நாடாளுமன்றத் தேர்தல், 2004

## தமிழக அமைச்சர்கள்

### இலாக்கா அமைச்சர்கள்

| ப. சிதம்பரம் | காங்கிரசு | சிவகங்கை | நிதி |  |
| --- | --- | --- | --- | --- |
| டி. ஆர். பாலு | திமுக | தென் சென்னை | கப்பல், தரைவழிப்போக்குவரத்து மற்றும் நெடுஞ்சாலைகள் |  |
| தயாநிதி மாறன் | திமுக | மத்திய சென்னை | தகவல் தொடர்பு மற்றும் தொழில்நுட்பம் |  |
| ஆ. ராசா | திமுக | பெரம்பலூர் | சுற்றுப்புறச்சூழல் மற்றும் வனங்கள் |  |
| மணிசங்கர் அய்யர் | காங்கிரசு | மயிலாடுதுறை | பஞ்சாயத்து ராஜ் மற்றும் வடகிழக்கு மாநிலங்களின் வளர்ச்சி |  |
| அன்புமணி ராமதாஸ் | பாமக | மாநிலங்களவை உறுப்பினர் | சுகாதாரம் | } |
# தமிழ்நாட்டில் இந்திய நாடாளுமன்றத் தேர்தல், 2004

## தமிழக அமைச்சர்கள்

### இணை அமைச்சர்கள்

| எஸ். எஸ். பழனிமாணிக்கம் | திமுக | தஞ்சாவூர் | நிதி |  |
| --- | --- | --- | --- | --- |
| எஸ். ரகுபதி | திமுக | புதுக்கோட்டை | சுற்றுப்புறச் சூழல் மற்றும் வனங்கள் |  |
| கே. வெங்கடபதி | திமுக | கடலூர் | நீதி மற்றும் சட்டம் |  |
| சுப்புலட்சுமி ஜெகதீசன் | திமுக | திருச்செங்கோடு | சமூக நீதி |  |
| ஈ. வி. கே. எஸ். இளங்கோவன் | காங்கிரசு | கோபிசெட்டிப்பாளையம் | தொழில் மற்றும் வர்த்தகம் |  |
| அர. வேலு | பாமக | அரக்கோணம் | ரயில் | } |
# கே. ஜே. யேசுதாஸ்

***கட்டசேரி யோசஃப் யேசுதாஸ்*** (*K. J. Yesudas*) , (பிறப்பு 10 சனவரி 1940) அல்லது பரவலாக **கே.ஜே.யேசுதாஸ்**, ஓர் இந்திய கருநாடக இசைக் கலைஞரும் புகழ்பெற்றத் திரைப்படப் பாடகரும் ஆவார். இவர் தமது 50 ஆண்டுகள் திரைவாழ்வில் மலையாளம், தமிழ், இந்தி, கன்னடம், தெலுங்கு, வங்காள மொழி, குஜராத்தி, ஒரியா, மராத்தி, பஞ்சாபி, சமசுகிருதம், துளு, மலாய் மொழி, உருசிய மொழி, அராபிய மொழி, இலத்தீன், ஆங்கிலம் ஆகிய மொழிகளில் 40,000-க்கும் கூடுதலான திரைப்பாடல்களைப் பாடியுள்ளார். சிறந்த திரைப் பின்னணிப் பாடகர் வகையில் வேறு எந்தப் பாடகரும் சாதிக்காத நிலையில் எட்டு முறை தேசிய விருது பெற்றுள்ளார். மாநில அளவில் கேரளம், தமிழ்நாடு, கர்நாடகம், ஆந்திரப்பிரதேசம் மற்றும் மேற்கு வங்க அரசுகளிடம் மொத்தம் 45 முறை சிறந்த திரைப்பாடகராக விருது பெற்றுள்ளார். திரையிசைத் தவிர,கருநாடக இசைக் கச்சேரிகள் பல நிகழ்த்தியுள்ளார். சமயப் பாடல்கள், பிற மெல்லிசைப்பாடல்கள் அடங்கிய இசைத்தொகுப்புகளையும் வழங்கியுள்ளார். மலையாளத் திரைப்படங்களுக்கு இசை இயக்குனராகவும் பணியாற்றியுள்ளார். இவரை *கான கந்தர்வன்* என்று இவரது இரசிகர்கள் அழைக்கின்றனர்.  
பிலிம்பேர் விருதுகள் தெற்கு ஐந்து முறை பெற்றவர். சிறந்த பின்னணிப் பாடகருக்கான மாநில விருது கேரளா, தமிழ்நாடு, ஆந்திரா, கர்நாடகா, மற்றும் மேற்கு வங்கம் மாநிலங்களின் அரசுகள் கொடுத்த விருதுகளை நாற்பத்து மூன்று முறை பெற்றவர். இவர் கலைகளுக்கு செய்த பங்களிப்புகளுக்காக இந்திய அரசால் இவருக்கு 1975 இல் பத்மஸ்ரீ , 2002 இல் பத்ம பூஷண், மற்றும் 2017 ஆம் ஆண்டில் பத்ம விபூஷன் (இரண்டாவது மிக உயர்ந்த சிவில் விருது) வழங்கப்பட்டது. 2011 ஆம் ஆண்டில் இசைத் துறையில் இவர் செய்த பங்களிப்புகளுக்காக சிஎன்என்-ஐபிஎன் சிறந்த சாதனை விருதை யேசுதாசுக்கு வழங்கி கௌரவித்தது. 2006-ஆம் ஆண்டில், சென்னையின் ஏ.வி.எம் ஸ்டுடியோவில் ஒரே நாளில் நான்கு தென்னிந்திய மொழிகளில் 16 திரைப்படப் பாடல்களைப் பாடினார். இந்த பாராட்டுகள் மற்றும் அங்கீகாரங்களின் விளைவாக, இவர் இந்திய இசை வரலாற்றில் மிகச் சிறந்த பாடகர்களில் ஒருவராக பரவலாகக் கருதப்படுகிறார்.
# கே. ஜே. யேசுதாஸ்

## பிறப்பும், இசைப் பயிற்சியும்

யேசுதாஸ் இலத்தீன் கத்தோலிக்கக் குடும்பத்தில் அகஸ்டைன் யோசப்குக்கும், அலைசுகுட்டிக்கும் மகனாக கேரளாவின் ஃபோர்ட் கொச்சியில் பிறந்தார். அவரது தந்தை அனைவரும் அறிந்த மலையாள செவ்விசைக் கலைஞரும் நடிகரும் ஆவார். துவக்கத்தில் இசைப்பயிற்சியை அவரிடமே கற்ற யேசுதாஸ் பின்னர் திருப்புனித்துறையில் இருந்த இசை அகாதெமியில் தனது இசைக் கல்வியைத் தொடர்ந்தார். சற்றுகாலம் வேச்சூர் அரிகர சுப்பிரமணிய அய்யரிடம் பயின்ற பின்னர் செம்பை வைத்தியநாத பாகவதரிடம் மேல்நிலைப் பயிற்சி பெற்றார். இந்துஸ்தானி இசையிலும் தேர்ச்சி பெற்றார்.